Фазиль Искандер ихьӡ зху аԥхьахә алонг-бӷьыц рылаҳәоуп
© Sputnik / РындинСоветский прозаик и поэт абхазского происхождения Фазиль Абдулович Искандер дома в своем рабочем кабинете
© Sputnik / Рындин/
Асиа ианылеит 103 усумҭа, урҭ рхыԥхьаӡараҿы иҟоуп аԥсуа шәҟәыҩҩы Ибрагим Чкадуа иажәабжьқәа реизга "Ковчег".
АҞӘА, цәыббра 2 – Sputnik. Фазиль Искандер ихьӡ зху аԥхьахә алонг-бӷьыц рылаҳәоуп. Абри атәы аанацҳауеит аԥхьахә аԥшьазгаз Урыстәылатәи ПЕН-центр асаит.
Асиа ианылеит 103 усумҭа, урҭ рхыԥхьаӡараҿы иҟоуп аԥсуа шәҟәыҩҩы Ибрагим Чкадуа иажәабжьқәа реизга "Ковчег". Аицлабра ԥшь-номинациак рыла еихшоуп: асахьаркыратә проза, апоезиа, ахәыҷқәеи ақәыԥшцәеи рзы алитературеи акиносценариеи, адраматургиа.
Аицлабрахь зынӡа инашьҭын 192 усумҭа, Урыстәыла ақалақьқәа 43 рҟынтәи, иара убас Аԥсны, Азербаиџьан, Белоруссиа, Болгариа, Германиа, Израиль, Казахсҭан, Кырӷысҭан, Естониа.
Фазиль Искандер ихьӡ зху аԥхьахә аиуразы аицлабра ажиури иалоуп Евгени Попов, Герман Власов, Евгениа Диокина, Борис Евсеев, Лола Звонариова, Марина Кудимова.
6 Хәажәкыра, 16:47
Иаиааз рыӡбахә еилкаахоит 2023 шықәса жьҭаарамзазы. Аԥхьахәқәа ранашьахоит ԥхынҷкәынмзазы.
Фазиль Искандер ихьӡ зху Жәларбжьаратәи аԥхьахә шьаҭаркын Урыстәылатәи ПЕН-центр абзоурала 2016 шықәса нанҳәамзазы ашәҟәыҩҩы ихьӡ анаӡаӡатәразы. 2022 шықәсазы аԥхьахә адгылара анаҭеит акультуратә ԥшьгамҭақәа рзы Урыстәыла ахада ифонд.